Primarul Sectorului 5 transmite, astfel, că e un mare credincios:
„Vinerea Paștelui.
Vinerea Patimilor.
Vinerea Neagră.
Vinerea Seacă.
Vinerea când TE-au biciuit și TE-au scuipat și TE-au urzicat, Mântuitorule!
Vinerea când TE-au lovit și TE-au răstignit între tâlhari!
Vinerea când TE-au ucis!
Vinerea când TE-au așezat în mormânt!
O, Hristoase al meu răstignit, câte ai pătimit pentru noi! Câte răni, câte scuipări şi câtă ocară ai răbdat pentru păcatele noastre şi pentru a ne da încă pildă de adevărată răbdare în suferinţele şi necazurile vieţii acesteia! Și fiindcă acestea ni le trimite Dumnezeu pentru păcatele noastre, ca să ne îndreptăm şi să ne apropiem de El, şi aşa, numai spre folosul nostru ne pedepseşte în această viaţă. De aceea, rogu-mă Ţie, Stăpâne, ca la necazurile, ispitele şi durerile câte ar veni asupra mea, să-mi înmulţeşti împreună şi răbdarea, puterea şi mulţumirea, căci cunosc că neputincios sunt de nu mă vei întări, orb de nu mă vei lumina, legat de nu mă vei dezlega, fricos de nu mă vei face îndrăzneţ, pierdut de nu mă vei cerca, sclav de nu mă vei răscumpăra cu bogata şi Dumnezeiasca Ta putere şi cu Darul Sfintei Tale Cruci, căreia mă închin şi o măresc, acum şi pururea şi în vecii vecilor. Amin", a scris candidatul la PMB pe Facebook.
Bătălia pentru Primăria Capitalei este în ultimele zile la faza pe sondaje. Ultimul apărut este cel al ARA, un institut de cercetare și consultanță româno-american.
Conform acestui sondaj, Nicuşor Dan este primul în cursa pentru fotoliul de primar, urmat de Cristian Popescu Piedone și Gabriela Firea.
Potrivit sondajului, 45% dintre bucureşteni au declarat că vor merge la vot pe 9 iunie, atunci când vor avea loc alegeri europarlamentare şi locale. 32% declară că nu se vor prezenta la urne, iar 21% încă nu s-au hotărât. 2% nu au răspuns acestei întrebări.